શ્રોતા અનેક છે, મિત્ર અમૂક છે. હૃદયસ્થ જૂજ છે અને તું એક છે. – કંદર્પ પટેલ સાહિત્યના મેળાવડાઓ ઘણું બધુ આપી જતા હોય છે. એ જ સમયે કોઈક જીવનભરનું મિત્ર પણ મળી જતું હોય છે. ગુજરાત લિટરેચર ફેસ્ટિવલ– ૨૦૧૫ને આડે ગણતરીના દિવસો બચ્યા હતાં. તે સમયે અમદાવાદની બહારના મિત્રો પણ કોઈ એક દિવસ દરમિયાન અહીં આવવાનું વિચારી રહ્યાં હતાં. મ્યુચ્યુઅલ મિત્રો દ્વારા જાણવા મળ્યું કે ‘ભવ્ય રાવલ’ નામનો એક ફેસબૂક ફ્રેન્ડ પણ અમદાવાદ આવી રહ્યો છે. ફેસબૂક પર હું ભવ્યની અમૂક પોસ્ટ વાંચતો હતો. ‘અન્યમનસ્કતા’ નામનું એક તેનું પુસ્તક બહુ ચર્ચિત હતું. થોડા દિવસો પહેલા જ તેનો જાણીતા રાજા